it fi en da da en en da da en it et da en de de da da en en da da en it et da en de de da da da da da da da da en sv da en da da da en da en en da da da da da id en sv da en da da da da da da en en sv da en sv da da da da da da da en en en sv da en da da da en da da en en da da da da da da da da da da da da da da da da da da da da en en en en sv da da da da da da da da da da en en sv da da et da da da da id da en en sv da da da da da en da en en da da da da gl en en sv da da da da en da da en en da da da da da da id en sv da da de da da da da da en en da en en en sv da da da da da da en en
Et vidne hørte i nat høje bankelyde og kontaktede politiet.
- Vi får klokken 03.07 melding om indbrud hos tandlægen på Rytterdam i Rødding.
- Et vindue til administrationen er brudt op, og vi har fundet trykmærker på vinduet, fortæller Dennis Holst fra Syd- og Sønderjyllands Politi.
Udbyttet blev en rød pengekasse indeholdende et mindre beløb i kontanter.
(tryk på annoncen og se mere)
En eller flere indbrudstyve har været på rov på flere byggepladser.
Det er gået ud over nybyggerier på Niels Skovgaards Vej ved Skibelund ved Vejen.
Politiet fortæller her til morgen om indbrud tre steder i området, og alle er begået natten til onsdag eller mere præcist fra tirsdag klokken 17 til onsdag klokken seks.
- I den ene bygning er man formentlig kommet ind ved brug af rette nøgle og har stjålet en masse byggematerialer og værktøj, fortæller Dennis Holst fra Syd- og Sønderjyllands Politi.
Det gælder bl.a. en fugepistol, eltavle og kabler, Dewalt-radio, fem Dewalt-batterier, Dewalt slagboremaskine, en værktøjstaske, en dobbelt oplader, en Festool støvsuger og to Festool værktøjskasser.
I området er en hængelås på en trailer brudt op formentlig med brug af en vinkelsliber, og der er stjålet forskelligt el-værktøj fra traileren.
I en anden villa på området er en garagedør brudt op, og her er der stjålet forskelligt udstyr til malerarbejde.
En indbrudstyv måtte give op over for en dør på Fredensvej i Brørup.
I weekenden fra fredag eftermiddag til søndag formiddag var en tyv på spil i en kælder.
- Døren til kælderen er brudt op, og endnu en dør er forsøgt brudt op, men det lykkedes ikke, så der er ikke stjålet noget, fortæller Dennis Holst fra Syd- og Sønderjyllands Politi.
(tryk på annoncen og se mere)
Skrevet af Leif Christensen
Publiceret: 31. august 2022
Sådan lød alarmen hos politiet og brandfolkene tirsdagen aften klokken 22.56.
Alarmen kom fra Ørstedvej 5 i Jels.
- Brandårsagen er muligvis en el-installation under loftet, men vi skal have el-teknikere ud og undersøge stedet, så det er ikke frigivet endnu, fortæller Henrik Sønderskov, vagtchef ved Syd- og Sønderjyllands Politi, i nat til migogvejen.
Ellers er det begrænset, hvad han endnu kan sige om branden og skaderne.
(tryk på annoncen og se mere)
Skrevet af Leif Christensen
Publiceret: 31. august 2022
Politiet opfordrer landmænd og maskinstationer til at tænke i sikring efter tyverier af GPS-udstyr.
Syd- og Sønderjyllands Politi har de seneste dage modtaget fem anmeldelser om tyverier af værdifuldt GPS-udstyr. De to tyverier er sket her i området.
(læs videre under annoncen)
(tryk på annoncen og se mere)
Det er ikke kun landmænd og maskinstationer, der har travlt i øjeblikket.
Kriminelle håber også på en god høst, hvis de kan komme til at stjæle værdifuldt GPS-udstyr fra traktorer og andre landbrugsmaskiner.
Syd- og Sønderjyllands Politi har således de seneste dage modtaget fem anmeldelser om tyverier af værdifuldt GPS-udstyr, der har været monteret på fx traktorer.
Tre tyverier har fundet sted i Tønder Kommune, mens to har fundet sted i Vejen Kommune.
- Sagerne bliver efterforsket, og politiet har et stort fokus på at opklare denne type indbrud, der også har fundet sted tidligere flere steder i politikredsen, lyder det fra Syd- og Sønderjyllands Politi.
Syd- og Sønderjyllands Politi opfordrer desuden branchen til at gøre det så bøvlet som muligt at være indbrudstyv og kommer med 13 gode råd til maskinstationer og landbrug, når det gælder sikring mod tyveri:
• Lav en sikringspolitik, så det blandt andet står klart, hvordan køretøjer sikres ved arbejdstids ophør. Det gælder blandt andet aflåsning af køretøjet samt sikring og aflåsning af bygningerne.
• Gør det svært for tyven. Brug kraftige, indbrudssikre låse og gør vinduerne i porte matte, så man ikke kan kigge ind.
• Afmonter udstyr fra maskinerne ved arbejdsdagens ophør, hvis det er muligt, og placer det et tyverisikret sted.
• Mærk det værdifulde udstyr og sæt skilte op hvor det fremgår, at udstyret er mærket.
• Værdifuldt udstyr sikres med GPS-trackere, så det er muligt at følge gerningsmændene og få udstyret tilbage.
• Udendørs områder skal være oplyst eller forsynes med chokbelysning i form af en kraftig lampe med en bevægelsescensor, der tænder, når uvedkommende træder ind i området.
• Undgå høje hegn og bevoksning. De er med til at give tyvene arbejdsro for nysgerrige blikke. Er det omvendt muligt at kigge ind på området, tænker tyven sig om en ekstra gang. For der er risiko for, at han kan blive set – og i værste fald også genkendt.
• Står maskinerne på egen grund, er det muligt at etablere videoovervågning. Skilt tydeligt med, at der overvåges.
• Sæt alarmer på maskiner og bygninger.
• Sæt piktogrammer udvendig på GPS-udstyret, så tyven tydeligt kan se, at enheden er sikret. Det gør tilskyndelsen til tyveri mindre.
• Etabler Erhvervsnabohjælp, hvor naboerne holder ekstra øje.
• Vær skeptisk, hvis fremmede personer viser interesse for virksomheden.
• Overvej nøje, om det er nødvendigt at lægge fotos af traktorer med GPS m.m. på hjemmesiden og sociale medier. I risikerer, at jeres oplysninger bruges som bestillingskatalog af kriminelle.
Skrevet af Leif Christensen
Publiceret: 30. august 2022
Hvem var det, der 23. juli nikkede en 34-årig mand fra lokalområdet en skalle.
Spørgsmålet kommer fraSyd- og Sønderjyllands Politi, der ikke selv har kunnet finde frem til gerningsmanden og nu beder pressen om hjælp.
- Den 34-årige og gerningsmanden kommer med bus rute 179 fra Vorbasse Marked til busholdepladsen i Vejen klokken 01.15, hvorefter der bliver nikket en skalle, fortæller Dennis Holst fra Syd- og Sønderjyllands Politi.
- Vi har ikke kunnet finde gerningsmanden og beder nu vidner om hjælp, lyder det videre.
Gerningsmanden beskrives som værende afrikansk af udseende, 20-25 år, 175-180 cm høj, almindelig af kropsbygning og har mellemlangt hår. Han taler dansk med accent og var i forbindelse med episoden iført mørk trøje og mørke bukser.
(tryk på annoncen og se mere)
Skrevet af Leif Christensen
Publiceret: 30. august 2022
En indbrudstyv er brudt ind i et kontor i Vejen.
- En tyv er klokken 06.55 brudt ind i en kontorbygning på Grønhøjgade ved at bryde et sydvendt vindue op med et koben, fortæller Dennis Holst fra Syd- og Sønderjyllands Politi.
Gerningsmanden har rodet hylder og skuffer igennem.
Politiet bekræfter, at tyven har stjålet ting på stedet, men vil ikke oplyse hvad.
(tryk på annoncen og se mere)
Skrevet af Leif Christensen
Publiceret: 30. august 2022
Det summede af aktivitet på fodboldbanerne ved Medius i Holsted søndag.
Pandekagecupen var tilbage efter to års pause grundet coronaen.
(tryk på annoncen og se mere)
Inden sommerferien var der småt med opbakning til stævnet, men det kom.
170 hold fra et stort geografisk område var med, da stævnet blev afviklet for 17. gang og med Holsted fB som arrangør.
Som altid var der masser af fodbold, men også rig lejlighed til at forsyne sig med pandekagerne.
Stævnet er for børn i alderen 6-12 år, og blandt deltagerne var en række hold her fra området.
Skrevet af Leif Christensen
Publiceret: 29. august 2022
Tyve flygtede uden biler
Politiet efterlyser i dag ejerne til to varebiler, som tyve efterlod i aftes.
(læs videre under annoncen)
(tryk på annoncen og se mere)
- Vi får klokken 20.47 anmeldelse om, at to varebiler indfinder sig på firmaet Viking Link på Gestenvej i Vejen, hvor de begynder at læsse kabeltromler og kobberledninger.
- En vagt kører til stedet og finder mændene, der flygter fra stedet, men de efterlader varebilerne, fortæller politikommissær Dennis Holst fra Syd- og Sønderjyllands Politi.
Politiet har taget de to dansk-registrerede varebiler, en hvid VW og en Mercedes Sprinter, i deres varetægt.
- Vi hører gerne fra ejerne, noterer Dennis Holst.
Bilerne er ikke meldt stjålne.
- Vi formoder, at personerne har skaffet sig adgang til området via gæstekort, siger Dennis Holst.
Skrevet af Leif Christensen
Publiceret: 29. august 2022
Politiet har fået melding om tyveri af en scooter.
Den er stjålet på Bakkegårdsparken i Vejen og var ved tyveriet forsynet med registreringsnummer EJ 29 86.
Der er tale om en Scooter MotoCR HOT50, der ifølge politiet har en værdi på 16.000 kroner.
Den er matsort/guld med bagageboks indeholdende styrthjelm.
(tryk på annoncen og se mere)
Skrevet af Leif Christensen
Publiceret: 28. august 2022
Side 6 ud af 149
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing